Pensi

Pensi (Corbicula moltkiana) ialah spesies kepah air payau iaitu spesies moluska air dwicangkerang dalam keluarga Cyrenidae yang tempatan dari Sumatera. Kepah ini berukuran kecil dan mempunyai cengkerang kehitaman hingga hitam kekuningan.

Pensi ini lebih ringan, kurang menggembung, kurang membulat pada sisi melintangnya dan mempunyai garitannya yang kurang menjauh (berbanding dengan Corbicula ducalis).

Kegunaan 
Pensi dijadikan suatu kudapan yang istimewa di Sumatera Barat khususnya dalam masakan Minangkabau. Pensi ditangkap dan dijual di beberapa kawasan pasar untuk dijadikan lauk-pauk, dan sesuai untuk ditumis atau digulai. Tumis dan gulai pensi ini mempunyai rasa yang pedas dan asin bergantung pada cara memasaknya.

Pensi turut dikaji keberkesanannya menyerap ion kadmium (III) dan kromium (VI) dalam air buangan untuk membantu mengurangkan kandungan ion-ion tersebut.

Lihat juga 
 Etak, sejenis kepah air tawar.
 Lokan, sejenis kepah besar.

Rujukan